**ՀԻՄՆԱՎՈՐՈՒՄ**

**«ՄՎ ԷԼԻՏ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ՆԱԽԱՏԵՍՎՈՂ ԳՈՐԾՈՒՆԵՈՒԹՅԱՆ ԻՐԱԿԱՆԱՑՄԱՆԸ ՆԱԽՆԱԿԱՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է «Շրջակա միջավայրի վրա ազդեցության գնահատման և փորձաքննության մասին» օրենքի 18-րդ հոդվածի 1-ին մասի 42-րդ կետի և 3-րդ մասերի և 16-րդ հոդվածի 3-րդ մասի, Հայաստանի Հանրապետության կառավարության 19.11.2014թ. N 1325-Ն որոշմամբ սահմանված կարգի պահանջներին համապատասխան։ **«ՄՎ ԷԼԻՏ»** սահմանափակ պատասխանատվությամբ ընկերությունը ցանկություն է հայտնել Հայաստանի Հանրապետության Կոտայքի մարզի Աբովյան համայնքի՝ Աբովյան քաղաքի Բարեկամության հրապարակ 3/4 և 3/6 հասցեներում բազմաբնակարան բնակելի շենքեր կառուցելու համար, որի կապակցությամբ 2024թ. հոկտեմբերի 9-ին՝ ժամը 15։00-ին ՀՀ Կոտայքի մարզի, Աբովյան խոշորացված համայնքի համայնքապետարանի շենքում տեղի է ունեցել հանրային քննարկում, որի արդյունքում մասնակիցները հավանության են արժանացրել **«ՄՎ ԷԼԻՏ»** սահմանափակ պատասխանատվության ընկերության կողմից Աբովյան քաղաքի Բարեկամության հրապարակ 3/4 և 3/6 հասցեներում բազմաբնակարան բնակելի շենքեր կառուցելու ծրագիրը։

Աբովյան համայնքի ավագանու որոշման նախագծի ընդունման դեպքում՝ ընկերության կողմից օրենսդրությամբ սահմանված կարգով բազմաբնակարան բնակելի շենքեր կառուցելու դեպքում համայնքում կբարելավվի բնակչության կենսամակարդակը՝ կբարեկարգվեն տարածքները, կիրականացվեն կանաչապատման աշխատանքներ, որի արդյունքում համայնքը կունենա ժամանակակից չափորոշիչներին համապատասխան տեսք, ինչպես նաև կավելանա համայնքի գույքային ֆոնդը։

Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**